Ш Е Ш І М

 ҚАЗАҚСТАН РЕСПУБЛИКАСЫ АТЫНАН

« » ақпан 2015 жыл Қызылорда қаласы

 Қызылорда қалалық сотының құрамында төрағалық етуші судья А., хатшылықта А. болып, прокурор Г. ресми өкіл-адвокат Р. арызданушы К.И. Қызылорда қалалық әкімдігі жанындағы қамқоршылық және қорғаншылық органының өкілі А.сарапшы Н. қатысуымен Қызылорда қалалық сотының сот мәжіліс залында ашық сот отырысында арызданушы И.И. әрекетке қабілетсіз деп тану жайлы арызы негіздегі ерекше өндірістегі азаматтық ісін қарап,

 А Н Ы Қ Т А Ғ А Н Ы :

 И. 1970 жылы Қызылорда облысында туылған, ұлты қазақ, Қазақстан Республикасының азаматы, .......үйдің тұрғыны, 2003 жылдан бастап Қызылорда облыстық психоневрология ауруханасының диспансер бөлімінде «Тамырлық басқа деменция» диагнозымен есепте тұрады. Психикалық ауруына байланысты 2-ші топтағы мүгедек деп табылған.

 Арызданушы К. ұлы М. қамқоршы тағайындау үшін оны әрекетке қабілетсіз деп тануды сұрап, сотқа арызданған.

 Сот, ресми-өкіл адвокат Р. арызданушы К. Қызылорда қалалық әкімдігі жанындағы қамқоршылық және қорғаншылық органының өкілі А., сарапшы Н. түсініктерін, прокурордың қорытындысын тыңдап, іс құжаттарын зерттеп, арызданушы К-ның М. мүддесі үшін оны әрекетке қабілетсіз деп тануды өтінген арызын төмендегі негіздермен қанағаттандыруды дұрыс деп есептейді.

 2014 жылғы №.... санды сот-психиатриялық сараптама қорытындысы бойынша М.И.-та «Басқа айдарларда жіктелген анықталған басқа барысындағы деменция. Галлюцинаторлы синдром» /АХЖ-10 F-02,8/. Оған дәлел болатыны: бірнеше рет басына жарақат алуы, спирттік ішімдікке және есірткі затына әуестігі болуы, содан кейін психикалық ауытқулары пайда болып психиатр кеңесің жасап Қызылорда облыстық психоневрология ауруханасында 2003 жылдан бастап бірнеше рет емделуі, дертіне байланысты мүгедектік тағайындалуы, дәрігер-психиатрдың бақылауына алынуы және де қазіргі тексерістің негізінде анықталғандай ауруына тән психикалық күйіндегі өзгерістері: ақыл-ойының кемуі; ойлау қабілетінің бұзылу; эмоцияларының суықтауы; ерік-жігерінің төмендеуі; өзіне деген сыны жоқтығы; қызығушылығының шектелуі; елес дауыстар естуі. Көрсетілген психикалық өзгерістері айқын түрінде болуына байланысты өз іс әрекетінің мағынасын түсінбейді, өз іс әрекетіне есеп беріп, басшылық жасай алмайды. Сондықтан ол өзінің іс-әрекетін түсініп оны басқара алмайды. Сот отырысына қатыса алмайды. Қамқоршы тағайындауды қажет етеді.

 ҚР АК-нің 26 бабының 1 бөлігіне сай жүйке ауруы немесе ақыл-есінің кедігі салдарынан өз әрекеттерінің мөнін түсіне алмайтын немесе істегенін білмейтін азаматты сот әрекет қабілеттілігі жоқ деп тануы мүмкін, соған байланысты оған қорғаншылық белгіленеді.

 Сондықтан, осы жоғарыда келтірілгендердің негізінде арызданушы К-ның арызын қанағаттандырып, М. әрекетке қабілетсіз деп тануды дұрыс деп есептейді.

 Осы жоғарыда көрсетілгендердің негізінде және ҚР АІЖК-нің 217-221, 307 баптарын басшылыққа алып,

 Ш Е Ш І М Е Т Т І :

 Арызданушы И-ның М-ті әрекетке қабілетсіз деп тану жайлы арызы қанағаттандырылсын.

 1970 жылы Қызылорда облысында туылған, ұлты қазақ, Қазақстан Республикасының азаматы, Қызылорда қаласы, ..............тұрғыны М. әрекетке қабілетсіз деп танылсын.

 Қызылорда қалалық әкімдігі жанындағы қамқоршылық және қорғаншылық органына 10 (он) күн мерзім ішінде М. қамқоршылық тағайындауды және ол жөнінде Қызылорда қалалық сотына хабарлауы жүктелсін.

 Наразы жақтар шығарылған шешімнің көшірмесін табысталған күннен бастап 15 (он бес) күн ішінде осы сот арқылы Қызылорда облыстық сотына апелляциялық шағым немесе наразылық келтіруге құқылы.

Төрағалық етуші судья: А.